1. AMD Polaris 2. Sapphire Radeon RX 470 Nitro 8 GB 3. Pakovanje i propratna oprema 4. Zagrevanje, Buka, Overklok 5. 3DMark, Unigine Heaven 6. Ashes of Singularity, Metro LL 7. Total War: Warhammer, Dragon Age: Origins 8. Crysis 3, GTA V, Hitman 9. Utisci u radu, zaključak

Na kraju, jedna od veoma bitnih novosti je unapređenje na polju na kome su mnogi zamerali Radeon kartama, a to je izostanak HDMI 2.0 video izlaza. To je sada rešeno, pa će Polaris karte nuditi podršku za HDMI 2.0b, DisplayPort 1.4 HDR i DisplayPort 1.3 HBR3. Dakle, najmodernije video konekcije koje možete da poželite.

Dakle, čip koji će debitovati sa Polaris, odnosno četvrtom generacijom GCN arhitekture; čip koji stiže prvi nosi oznaku Ellesmere i izrađen je u 14nm. Dobro ste pročitali, AMD je prešao u 14-nanometarsku litografiju čime je omogućio sebi znatno povećanje broja tranzistora. Jednako bitno je to što se ovaj GPU neće proizvoditi u TSMC-u kao svi AMD grafički čipovi do sada, već se Ellesmere proizvodi u GlobalFoundries fabrici. Taj čip će svoje mesto naći na prvom Radeonu nove generacije koji nosi oznaku RX 480.

AMD je napravio sjajan posao sa čipom i pristupom, a on sada dobija nadgradnju od strane partnera kroz poboljšano hlađenje. Uostalom, naše najveće zamerke na RX 480 su bile upravo na kuler koji nije nudi ni tih rad, ni efikasno hlađenje čipa koji se jedva držao u granici od 85 stepeni. Sapphire je naravno pristupio studiozno ovom problemu i ponudio svoje Dual-X hlađenje u novom izdanju. No, pre nego što pređemo na samu kartu, podsetimo se ukratko šta donosi Polaris i o čemu se tu zapravo radi.

Sapphire Radeon RX 470 Nitro 8 GB

Kompanija Sapphire je napravila bitnu prekretnicu kada je predstavila Nitro seriju. Ove karte su sada postale prepoznatljive, zbog dizajna koji se ne menja previše između generacija. U skladu sa tim, Radeon RX 470 koji smo imali na testu je tipičan predstavnik Nitro serije. Prvo što ugledate je prepoznatljivi Dual-X kuler sa Nitro logoom na ventilatorima koji prekriva kartu celom njenom površinom.

Ventilatori su povećani na 100 mm što je veoma bitno, jer je Ellesemere GPU takav da zahteva kvalitetne aktivne elemente i poveće rashladno telo. Sjajna vest je da je Intelligent Fan Control tehnologija i dalje tu i sada bi trebala da bude i bolja, jer je Sapphire imao vremena da je usavrši. Reč je o sistemu koji gasi ventilatore u slučaju da je dovoljno pasivno hlađenje grafičke karte.

Što se tiče hlađenja ono je prilično kompleksno, s obzirom da hladi u suštini isti čip koji pronalazimo i u snažnijem Radeonu RX 470. Telo je sastavljeno od aluminijumskih rebara kroz koje prolaze dva heatpipe-a. Oni su tu da izvrše transfer toplote od izvora (GPU) do udaljenih delovah rashladnog tela i da pritom ravnomerno rasporede toplotu. Heatpipe-ovi su izrađeni od barka, a Sapphire ovog puta nije preskočio da ih nikluje u završnom procesu obrade. Ovo je veliki napredak za ukupan vizuelni utisak, iako ne utiče na efikasnost hlađenja. Pohvalićemo i to što hladnjak prekriva i memorijske čipove i služi za njihovo neposredno hlađenje.

Referentni Radeon RX 480 je dizajniran tako da je sa TDP-om od 150 W bilo prilično "napeto" zbog toga što se AMD odlučio na jedan 6-pin PCIe priključak za napajanje. Zbog toga je i bilo "problema" sa povlačenjem previše struje iz PCIe slota na koji su se određeni korisnici žalili po forumima. Sapphire je eliminisao ovakav potencijalni problem, iako ga je AMD navodno rešio putem drajvera. Tajvanska kompanija je jednostavno "instalirala" 8-pinski PCIe naponski konektor i rešila sve probleme ostavljajući i overklokerima više prostora za zabavu.

Poleđina karte može da se pohvali backplate-om, što je uvek dobrodošao deo. Takođe, tu su i dva prekidača. Jedan služi da menja bios, dok je drugi tu da promeni način na koji Sapphire logo duž gornje ivice svetli. Pored toga što možete da ugasite osvetljenje, ono može da se podesi i u "breathing" mod. Simpatičan detalj, ali nakon Asusa, malo šta može da nas impresionira.

Što se priključaka tiče, AMD nastavlja svoju tradiciju podrške za CrossFire bez konektora što je sjajno, tako da isti izostaje iako karta podržava i 4-way CrossFireX. Na izlazu možemo da primetimo jako dobar set konekcija. Tu su po dva DisplayPort 1.4 i HDMI 2.0b konektora uz dodatak jednog DVI-a za one koji koriste ovaj stariji interfejs.

Radeon RX 470 upošljava Ellesmere čip koji je blago oslabljen u odnosu na punokrvnu verziju i raspolaže sa 2048 Stream procesora, 128 teksturnih i 32 ROP jedinice. To je svega 10% razlike u čistoj snazi, međutim dok je AMD propisao niže taktove, Sapphire je ponudio overklokovanu verziju. Stoga, GPU kod našeg testnog modela radi na 1260 MHz. To je svega 6 MHz manje od frekvencije koju AMD propisuje za snažniji RX 480. Takođe, umesto tipičnih 4 GB koliko ćete najčešće viđati na RX 470 modelima, naš primerak raspolaže sa 8 GB GDDR5 memorije koju je proizveo Samsung, a koja je propisana za rad na efektivnih 8 GHz. To čini da razlike u odnosu na referentni Radeon RX 480 budu minimalne, da ne kažemo zanemarljive. Memorijski protok iznosi odličnih 256 GB/s, a piskel "fillrate" je gotovo identičan i to će se sasvim izvesno videti u testovima.



